VF Plus loods fonds as teenvoeter vir Swart Ekonomiese Bemagtiging (SEB) - Die Kwêvoël
May 7, 2020 May 20, 2020 kwevoel
In 'n mediaverklaring wat gesamentlik deur die leier van die VF Plus, dr Pieter Groenewald, en die VF Plus jeugleier, Tammy Breedt, uitgereik is word 'n omvattende projek as teenvoeter vir Swart Ekonomiese Bemagtiging (SEB) deur die VF Plus bekendgestel.
Die projek behels onder andere 'n fonds wat hulp bied aan klein sake-ondernemings wat weens SEB-vereistes nie staatshulp ontvang nie.
Die VF Plus-jeug het ook as deel van die projek 'n inisiatief begin om die fokus te plaas op die huidige ongeregtighede wat SEB tot gevolg het. Honderde video's is reeds van die eienaars van kleinsake-ondernemings van regoor die land ontvang wat hul nood en omstandighede daarin verduidelik.